  Туспуктэм: Руслан Нуриахметов Майя Бывальцева Глазкарысь инженеръёсты но дышетӥсьёсты дасянъя В. Г. Короленко нимо университет Россиысь калыкъёслэн анай кылъёссыя но литературая федерал олимпиадаез ортчытон инты луоз. Кыкетӥ арзэ ни университетын Дышетскисьёслэн удмурт кылъя но литератуаря Северо-Восточной олипиадазылэн йылпумъян люкетэз ортчоз. « Олимпиадалэн федерал инлыкез вормисьёслы но призёръёслы кунысь вылӥ дышетсконниосы пырыкузы бонусъёс но капчиятонъёс сётэ, со пӧлын пырон эскеронъёстэк пырыны луонлык » Глазкарысь инженеръёсты но дышетӥсьёсты дасянъя В. Г. Короленко нимо институтлэн пресс-службаез Дышетскисьёслэн Северо-Восточной олимпиадазылэн йылпумъян люкетэз 2-тӥ южтолэзе ортчоз. Олимпиадалэн дистанционной быръён люкетэз 10-тӥ шуркынмонысен 14-тӥ толшорозь мынӥз, отчы Удмуртиысь, Башкортостанысь, Татарстанысь, Тываысь школаын дышетскисьёс пырсиькизы. Тодэ вайытом, Удмуртиын удмурт кылосбур, фольклор, шаертодон, журналистика удысъёсъя эскерон ужъёсъя но ӵектосъёсъя «Наукае нырысетӥ вамышъёсы» («Мои первые шаги в науку») улосвылкуспо вожвылъяськонэ куриськонъёсты куто на.  Тегъёс: Глазкар Удмуртия Литература Олимпиада пиналъёс  